stanford-oval/wikipedia huggingface dataset:
Sam Tingle
Tulokset Formula 1:n MM-sarjassa

| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1963 | LDS | MON  | BEL  | DUT  | FRA  | GBR  | GER  | ITA  | USA  | MEX  | RSA Kesk. |  |  | - | 0 |
| 1965 | LDS | RSA 13 | MON  | BEL  | FRA  | GBR  | DUT  | GER  | ITA  | USA  | MEX  |  |  | - | 0 |
| 1967 | LDS | RSA Kesk. | MON  | DUT  | BEL  | FRA  | GBR  | GER  | CAN  | ITA  | USA  | MEX  |  | - | 0 |
| 1968 | LDS | RSA Kesk. | ESP  | MON  | BEL  | DUT  | FRA  | GBR  | GER  | ITA  | CAN  | USA  | MEX  | - | 0 |
| 1969 | Brabham | RSA Kesk. | ESP  | MON  | DUT  | FRA  | GBR  | GER  | ITA  | CAN  | USA  | MEX  |  | - | 0 |
Saariston lapset (täsmennyssivu)

Saariston lapset tarkoittaa seuraavia:
Astrid Lindgrenin kirja ja siihen pohjautuvia teoksia:

Saariston lapset (Vi på Saltkråkan), Astrid Lindgrenin lastenkirja
Saariston lapset merirosvoina (Skrållan och sjörövarna), Astrid Lindgrenin kirjaan pohjautuva lasten kuvakirja
Saariston lapset: Joulu Nikkarilassa, Astrid Lindgrenin kirjaan pohjautuva lasten kuvakirja
Saariston lapset: Pelle saa pienen eläimen (Ett litet djur åt Pelle), Astrid Lindgrenin kirjaan pohjautuva lasten kuvakirja
Saariston lapset: Pampulan ikioma hylje (Far ända in i baljan), Astrid Lindgrenin kirjaan pohjautuva lasten kuvakirja
Saariston lapset: Pelle löytää toivomuskiven (Pelle hittar en önskeste), Astrid Lindgrenin kirjaan pohjautuva lasten kuvakirja
Saariston lapset (Vi på Saltkråkan), 13 jakson televisiosarja 1964
Saariston lapset ja hylje (Tjorven, Båtsman och Moses), elokuva 1964
Saariston lapset (Tjorven och Skrållan), vuonna 1965 ensi-iltansa saanut Astrid Lindgrenin kirjaan pohjautuva elokuva
Saariston lapsille tapahtuu (Tjorven och Mysak) elokuva, 1966
Saariston lasten suuri seikkailu (Skrållan, Ruskprick och Knorrhane), elokuva 1967
Muita

Saariston Lapset, suomalainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saariston lapset”, voi hakea sivunnimihaulla, laajalla sivunnimihaulla tai tekstihaulla.
Rydman

Rydman on muun muassa seuraavien henkilöiden sukunimi:
Arvid Rydman (1884–1953), suomalainen voimistelija ja olympiamitalisti
August Edvard Rydman (1864–1915), suomalainen juristi ja Kotkan pormestari
Claes Rydman (1917–2006), suomalainen yritysjohtaja, kauppaneuvos
Eero Rydman (1889–1963), suomalainen poliitikko
Georg Rydman (1880–1940), suomalainen kirjailija
Heikki Ritavuori, (vuoteen 1905 Rydman, 1880–1922), suomalainen poliitikko ja ministeri
Jan Rydman (1959–2007), suomalainen tiedevalistuksen vaikuttaja
Kari Rydman (s. 1936), suomalainen säveltäjä
Karl Emil Rydman (1889–1957), jääkärialiupseeri
Leila Rydman-Kalervo (1898–1992), suomalainen kuvataiteilija
Mads Rydman (1930–1991), ruotsalainen runoilija
Magnus Rydman (1891-1970), suomalainen yritysjohtaja ja vuorineuvos
Maja Rydman (1911–1948), suomenruotsalainen runoilija
Sirpa Rydman,  malli, muotialan yrittäjä ja elokuvanäyttelijä
Victor Magnus Rydman (1850-1916), suomalainen kauppias, liike- ja valtiopäivämies
Walter Rydman (1880-1950), suomalainen yritysjohtaja
Wille Rydman (s. 1986), Perussuomalaisten (aik. Kokoomuksen) kansanedustaja ja ministeri.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Salvador Cardenal

Salvador Cardenal Barquero (1960 Meksiko – 2010) oli nicaragualainen kitaristi ja laulaja-lauluntekijä.
Cardenal aloitti kitaransoiton saadessaan 17-vuotiaana soittimen lahjaksi aloittaessaan Panamassa opintonsa jesuiittanoviisina. Hän jätti seminaarin omistautuakseen musiikille ja palasi vuonna 1979 kotimaahansa, jossa oli meneillään Nicaraguan vallankumous. Vuonna 1980 hän perusti siskonsa Katia Cardenalin kanssa Dúo Guardabarrancon, joka julkaisi kahdeksan albumia ja esiintyi yli kolmessakymmenessä eri maassa. Lisäksi Salvador Cardenal julkaisi sooloalbumin Tuyo lo que soy. Hän oli myös ekologinen ajattelija ja laati musiikin ohella runoutta sekä kuvataidetta. Cardenalin sisarusten perustama duo jäi tauolle 1990-luvulla, mutta teki paluun vuonna 2001 ja julkaisi viimeisen levynsä 2003.
Cardenal voitti vuonna 1986 kansallisen OTI-festivaalin laulullaan "Dias de amar" ja saavutti vuonna 1990 kansainvälisessä OTI-festivaalissa toisen sijan lauluntekijänä kappaleessa "Dame tu corazón", jonka hänen siskonsa esitti tuolloin Yhdysvalloissa. Cardenal sairasti 9-vuotiaasta saakka tyypin II eli sekamuotoista kryoglobulinemiaa, jonka takia hänelle suoritettiin luuydin- ja munuaisensiirrot sekä kuolion vaatima oikean käden peukalon amputaatio. Hän kuoli vuonna 2010 krooniseen sairauteensa.
Salvador Espriu

Salvador Espriu vuonna 1980.
Salvador Espriu i Castelló (10. heinäkuuta 1913 – 22. helmikuuta 1985) oli katalonialainen kirjailija ja runoilija. Hän kuului katalaaninkielisen kirjallisuuden keskeisiin nimiin.
Espriu syntyi Santa Coloma de Farnersissa lakimiehen pojaksi ja vietti lapsuutensa Barcelonan ja Arenys de Marin välillä. Hän julkaisi ensimmäisen kirjansa espanjaksi 16-vuotiaana ja lähti 1930-luvulla Barcelonan yliopistoon. Ensimmäinen runoteos on vasta vuodelta 1946.
Espriulle myönnettiin lukuisia palkintoja, ja hänen tuotantoaan on käännetty useille kielille. Hänellä oli kunniatohtorin arvot Toulousen ja Barcelonan yliopistoilta.
Espriun tunnetuimpien teosten joukkoon lukeutuu La pell de brau (1960). Hän kuoli Barcelonassa 71-vuotiaana.
Samuel Groth

| Samuel Groth |
| --- | --- |

Henkilötiedot
Syntynyt: 19. lokakuuta 1987 (ikä 36)
Kansalaisuus:   Australia
Tennispelaaja
Pituus:  193  cm
Paino:  93 kg
Kätisyys:  oikea
Palkintorahat:  1 950 436 USD
Kaksinpeli
Paras sijoitus:  53. (10.8.2015)
Voitot/tappiot:  38–62
Grand Slam -turnauksissa
Australian avoimet:  3. kierros (2015)
Ranskan avoimet:  1. kierros (2015, 2016)
Wimbledon:  3. kierros (2015)
Yhdysvaltain avoimet:  2. kierros (2014, 2015)
Nelinpeli
Voitot/tappiot:  69–59
Aiheesta muualla
ITF
ATP
Samuel Groth (s. 19. lokakuuta 1987 Narrandera) on australialainen tennispelaaja. Parhaimmillaan hän on ollut kaksinpelissä ATP-listan sijalla 53 elokuussa 2015.
Vuonna 2009 Groth pelasi ensimmäistä kertaa Grand Slam -turnauksen pääsarjassa. Hän hävisi Australian avointen ensimmäisellä kierroksella Mardy Fishille luvuin 7–6(3), 4–6, 5–7, 0–6.
Groth syötti toukokuussa 2012 Busanin Challenger-turnauksessa kaikkien aikojen nopeimman syötön, jonka nopeudeksi mitattiin 263 km/h. Entinen nopeusennätys, 251 km/h, oli Ivo Karlovićin nimissä.
Groth oli naimisissa tennispelaaja Jarmila Gajdošován kanssa vuodesta 2009 huhtikuuhun 2011.
Aiheesta muualla

Samuel Groth ATP:n sivuilla
Samuel Groth ITF:n sivuilla (Arkistoitu – Internet Archive)
Russian Timber Group

Russian Timber Group Limited on Jerseylle rekisteröity mekaanisen metsäteollisuuden holdingyhtiö, joka toimii Venäjän federaatiossa Amurin ja Irkutskin alueilla. Sillä on 3, 3 miljoonaa kuutiometriä vuosittaisia hakkuuoikeuksia.
Yhtiö vie puutuotteita pääasiassa Kiinaan.
Sahat

OOO LPKH Taježny, Amurin alue
OAO LPK TyndaLes, Amurin alue
ZAO Kirenskles, Jantal, Irkutskin alue
SP SEL Tariku, Igima, Irkutskin alue
OOO Rudnogorskoje, Rudnogorskoje/Igima, Irkutskin alue
OOO LDK Igima, suunniteltu aloittavaksi syksyllä 2008
Aiheesta muualla

Russian Timber Group Limited (Arkistoitu – Internet Archive). Agriprods.com
Salem al-Hazmi

Salem al-Hazmi
Salem al-Hazmi (2. helmikuuta 1981 Mekka, Saudi-Arabia [lähde? ] – 11. syyskuuta 2001 Arlingtonin piirikunta, Virginia, Yhdysvallat) oli saudiarabialainen terroristi ja yksi viidestä American Airlinesin lennon 77 kaappaajasta. Yksi lennon kaappaajista oli hänen veljensä Nawaf. Hani Hanjour ohjasi koneen päin Pentagonia Virginiassa.
Käännös suomeksi
Ryūji Satō

Ryūji Satō vuonna 2019.
Ryūji Satō (jap. 佐藤 隆治, Satō Ryūji, s. 16. huhtikuuta 1977) on japanilainen jalkapallotuomari. Satō on toiminut kansainvälisenä tuomarina vuodesta 2009 lähtien. Hän työskentelee myös Japanin pääsarjassa J1 Leaguessa. Satō valittiin MM-kilpailuihin 2018 erotuomariksi.
Ryūji Fujita

| Mitalit> Maa:   Japani.Taidelajit. Olympialaiset  | Mitalit> Maa:   Japani.Taidelajit. Olympialaiset  | Mitalit> Maa:   Japani.Taidelajit. Olympialaiset  | Maa:   Japani> Taidelajit. |
| --- | --- | --- | --- |
|  Pronssia | Berliini 1936 | Öljyvärimaalaukset |  |
Fujitan olympiataideteos Jääkiekko vuodelta 1936.
Ryūji Fujita (jap. 藤田 隆治, Fujita Ryūji, 13. huhtikuuta 1907 – 28. tammikuuta 1965) oli japanilainen kuvataiteilija ja olympiamitalisti. Vuoden 1936 Berliinin olympialaisissa hän oli kolmas öljyvärimaalaukset-sarjassa teoksellaan Ice Hockey (’jääkiekko’).
S/S Santtu

| S/S Santtu |
| --- | --- |
 S/S Santtu
Tyyppi:  hinaaja
Aiemmat nimet:  Bomba, Santahamina
Omistaja:  Satakunnan Museo
Aiemmat omistajat:  Venäjän Itämeren rannikkotykistö   Suomen merivoimat   Mikkelin Puutavaraosakeyhtiö   Werner Hacklin Oy   Hangon Hinaus Oy
Rakennustelakka:  Helsingin Laivatelakka Oy
Vesillelasku:  1894
S/S Santtu on vuonna 1894 Helsingin laivatelakalla rakennettu höyryalus. Nykyään Satakunnan Museon kokoelmiin kuuluva hinaaja on sijoitettuna Porin Reposaaren Varvinrantaan.
S/S Bomba -nimellä valmistunut alus toimi aluksi Venäjän rannikkotykistön kuljetusaluksena Suomenlahden merilinnoituksilla. Suomen itsenäistymisen jälkeen vuonna 1918 Bomba takavarikoitiin, ja se siirtyi Suomen merivoimien omistukseen. Alus nimettiin uudelleen S/S Santahaminaksi, ja se toimi kuljetusaluksena Helsingin ja läheisyydessä sijainneiden laivastoasemien välillä.
Santahamina siirtyi merivoimilta vuoden 1924 jälkeen Saimaalla toimineelle Mikkelin Puutavaraosakeyhtiölle. Vuonna 1938 aluksen hankki omistukseensa porilainen Werner Hacklin Oy, ja sen nimi muutettiin S/S Santuksi. Laiva remontoitiin samalla perusteellisesti, muun muassa sen kansirakennelmat, konehuone ja hytit uusittiin. Sotavuosina Santtua käytettiin vartiotehtävissä, ja vuosina 1945–1948 se toimi miinanraivauksessa. Vuonna 1948 höyrykoneen tilalle asennettiin dieselmoottori. Santtu toimi satamahinaajana Reposaaressa ja Mäntyluodossa 1970-luvulle saakka.
Vuonna 1971 Santun osti Hangon Hinaus Oy, jonka omistaja Heimo Saarinen lahjoitti aluksen vuonna 1982 Porin kaupungille museolaivaksi.
Santeri Haarala

Santeri Haarala on seuraavien henkilöiden nimi:
Santeri Haarala, vuonna 1999 syntynyt jalkapalloilija
Santeri Haarala, vuonna 2000 syntynyt jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Santeri Haarala”, voi hakea sivunnimihaulla, laajalla sivunnimihaulla tai tekstihaulla.
S/S Sirius

S/S Sirius oli ruotsalainen vuonna 1889 Englannissa rakennettu rahtilaiva, joka ajoi navigointivirheen vuoksi karille 16. joulukuuta 1944 Säpin saaren lähistöllä ja jäi hylyksi.
Sirius oli rakennettu Englannissa vuonna 1889. Sen nimi oli aluksi Deddington, mutta vuonna 1899 se myytiin tanskalaiselle Dannebrog-varustamolle ja nimeksi vaihtui Frederiksborg. Vuonna 1914 laiva siirtyi tanskalaiselle Orion-varustamolle, ja samalla se sai uuden nimen Sirius. Omistaja vaihtui vielä vuonna 1924, kun laiva myytiin Ruotsiin Iris-varustamolle. Aluksen vetoisuus oli 1 833 brt, pituus 85 ja leveys 12 metriä. Voimanlähteenä oli 900 hevosvoiman trippelihöyrykone, jolle tuotti höyryn kaksi höyrykattilaa.
Sirius oli lähtenyt kivihiililastissa Ruotsin Sundsvallista puolenpäivän aikaan 15. joulukuuta kohti Mäntyluotoa, ja se otti kurssin kohti Kaijakarin majakkaa. Seuraavan päivän aamuna vallitsi merellä voimakas lumipyry, ja noin yhdeksän aikaan aamulla havaittiin aluksen vasemmalla puolella maata. Aluksen päällikkö uskoi sen olevan Kaijakari. Alus jatkoi täydellä vauhdilla eteenpäin, kunnes noin 20 minuutin kuluttua se sai pohjakosketuksen ja alkoi vuotaa. Laiva oli jäänyt kiinni karille keskiosastaan, ja lumipyryn hieman hellittäessä nähtiin perän vasemmalla puolella metsäinen Säpin saari, jonka keskellä kohosi majakka. Alus oli ajautunut kuusi merimailia etelään oikealta kurssilta.
Puolenpäivän aikaan höyryä ei enää saatu dynamon ja pumppujen pyörittämiseen, ja vedenpinta aluksen sisällä kohosi koko ajan samalla, kun laiva kallistui vasemmalle kyljelleen. Kello kolmen aikaan iltapäivällä perämies ja viisi muuta miehistön jäsentä lähtivät pelastusveneellä hakemaan apua, ja illalla koko miehistö tavaroineen evakuoitiin paikalle tulleeseen Säpin luotsiveneeseen ja laivan omaan pelastusveneeseen. Heidät kuljetettiin tämän jälkeen Reposaareen.
Seuraavana päivänä aluksen päällikkö ja perämiehet palasivat hylylle pelastushinaaja Poseidonilla. Laivan runko oli yön aikana murtunut, ja sen höyrykoneet ja kattilat olivat irronneet kiinnityksistään, joten laivan pelastaminen ei enää onnistunut. Karille jäänestä hylystä pelastettiin hiililasti kesällä 1945 ja myöhemmin myös laivan koneet sekä toinen höyrykattila. Laivan kansilastina olleet tyhjät klooritynnyrit olivat jo aiemmin ajautuneet rantaan, josta niitä oli kerätty talteen. Itse hylyn runko purettiin vähitellen kappaleiksi niin, että lopulta siitä jäi jäljelle vain pohjaosa ja toinen höyrykattila. Porin Urheilusukeltajat löysivät nämä jäänteet vuonna 1992.
Rye (kaupunki New Yorkin osavaltiossa)

| Rye |
| --- | --- |

 Koordinaatit: 40°58′13″N, 73°41′18″W 
Valtio:  Yhdysvallat
Osavaltio:  New York
Piirikunta:  Westchester
Hallinto:  
 – Pormestari:  Steven Otis
Pinta-ala:  
 – Kokonaispinta-ala:  51,9 km²
 – Josta vettä:  36,9 km² 
Väkiluku (2010):  15 720
Aikavyöhyke:  UTC-5
 
 www.ryeny.gov 
Infobox OKVirheellinen NIMI-arvo: 
Rye on kaupunki Westchesterin piirikunnassa New Yorkin osavaltiossa Yhdysvalloissa. Ryen kaupunki ja läheinen Ryen kunta, joka on kuntastatuksestaan huolimatta suurempi kuin Ryen kaupunki, ovat eri entiteettejä. Kaupunki, alun perin Ryen kylä, kuului Ryen kuntaan vuoteen 1942 saakka, jolloin se korotettiin kaupungiksi viimeisimpänä New Yorkin osavaltiossa. Kaupungissa asui vuoden 2010 väestönlaskennassa 15 720 ihmistä.
Kaupunkiin on haudattu sen entinen asukas John Jay, Yhdysvaltojen liittovaltion perustaja ja ensimmäinen korkeimman oikeuden puheenjohtaja. Benjamin Franklinin 1763 asettamat kilometripylväät ovat edelleen paikallaan Boston Post Roadin varrella mailien 24, 25 ja 26 kohdalla.
Vuonna 2014 Movoto-kiinteistöyhtiö valitsi Ryen New Yorkin osavaltion kymmenen parhaan asuinpaikan joukkoon. Myös muut kärkikymmenikön paikkakunnat sijaitsevat Westchesterin piirikunnassa.
Aiheesta muualla

Kuvia tai muita tiedostoja aiheesta Rye (kaupunki New Yorkin osavaltiossa) Wikimedia Commonsissa
Santeri Haipus

Santeri Haipus (s. 28. tammikuuta 1975) on suomalainen pesäpallon pelinjohtaja. Hän aloitti pelinjohtajauransa kausina 1996-1997 Miesten Ykköspesistä pelanneen Muhoksen Pallo-Salamien pelinjohtajana. Kaudella 1998 Haipus toimi Oulun Lipon kakkospelinjohtajana, kun Lippo voitti SM-kultaa. kaudella 1999 Haipus toimi Lipon pelinjohtajana. Kaudet 2001-2003 Haipus toimi Pattijoen Urheilijoiden pelinjohtajana. Pattijoen Urheilijat saavutti Haipuksen alaisuudessa SM-hopean kaudella 2002 ja SM-pronssin kaudella 2001. Kaudet 2004-2005 Haipus toimi Oulun Lipon pelinjohtajana ja kauden 2006 Kouvolan Pallonlyöjien pelinjohtajana. Kauden 2020 Haipus toimi Ykköspesiksessä Oulun Lipon pelinjohtajana.
SSE

SSE eli Streaming SIMD Extensions (aluksi ISSE, engl. Internet Streaming SIMD Extension , myöhemmin engl. Intel Streaming SIMD Extension ) on Intelin SIMD-käskykantalaajennus (Single Instruction, Multiple Data; yksi käsky, paljon dataa) IA-32-käskykantaan. SSE tuli käyttöön vuonna 1999 Pentium III -suorittimessa.
SSE lisää suorittimeen kahdeksan 128-bittistä rekisteriä (XMM0–XMM07) ja 70 kpl näitä käyttäviä käskyjä. Käskykannasta löytyy mm. käskyjä joilla rekistereille voidaan laskea rinnakkain neljää 32-bittistä liukulukuoperaatiota.
SSE tehostaa erityisesti 3D-grafiikan geometriamuunnosten laskemista. 
Laajennus tuplasi Pentium III:n liukulukusuorituskyvyn lisäten suorittimen ytimen pinta-alaa vain kymmenyksellä. Käskykannan avulla Pentium III pystyi reaaliaikaiseen MPEG-1 ja MPEG-2-videon purkuun ja soittamaan DVD-levyjä 30 ruutua sekunnissa siten että aikaa jäi vielä muillekin ohjelmille.
Surkuhupaisasti sitä mainostettiin alun perin Internetin käyttöä nopeuttavana laajennuksena, mistä alkuperäinen nimikin tuli[lähde? ].
Koska käskykanta lisäsi suorittimen rekisterien määrää, tulee tämä huomioida tilanteissa, joissa suorittimen tila piti tallettaa, kuten esimerkiksi ohjelmasta toiseen vaihtaessa, joten SSE-käskyjen käyttö vaatii tukea alla olevalta käyttöjärjestelmältä. Jotta ohjelmat eivät voisi yrittää käyttää SSE-käskyjä ilman sitä tukevaa käyttöjärjestelmää, mistä seuraisi ohjelmien virheellistä toimintaa, suorittimeen lisättiin uusi toimintatila. SSE-tietoinen käyttöjärjestelmä asettaa suorittimen tähän toimintatilaan, ja vasta tämän jälkeen SSE-käskyt ovat käytettävissä.
Ensimmäinen SSE-käskykantaa tukenut suoritin oli Intelin Pentium III, joka julkaistiin  alkuvuodesta 1999. AMD oli vajaata vuotta aikaisemmin julkaissut oman 3DNow!-käskykantansa K6-2-suorittimen myötä. 3DNow! puolestaan oli "oikein tehty" korvaaja Intelin alkuperäiselle MMX-käskylaajennukselle, joka ei osannut käsitellä kuin kokonaislukuja, ja sitä käytettäessä esti suorittimen liukulukumatematiikan käytön. SSE ja 3DNow! olivat keskenään kilpailevia käskykantalaajennoksia, ja ajan myötä SSE vei voiton mm. Intelin suuremman markkina-aseman ja paremman kääntäjätuen ansiosta, ja nykyisin ohjelmat optimoidaan tyypillisesti käyttämään SSE-käskyjä mutta ei 3DNow!-käskyjä. AMD otti SSE-käskykannan käyttöön Athlon XP-suorittimessaan vuonna 2001. SSE-käskykantaa on myöhemmin laajennettu SSE2-käskyillä.
SSE:n kehitysversiot

SSE2 tuli käyttöön Pentium 4:ssa. Se lisäsi 144 uutta käskyä, tuen kaksoistarkkuuden (64-bitin) liukuluvuille, sekä kokonaislukuoperaatiot, jotka käyttävät SSE-rekistereitä. Näin se korvasi täysin epäonnistuneen MMX:n, sekä koko Intel 8087:n liukukäskykannan.
SSE3 eli Prescott New Instructions on SSE2:n edelleen kehitetty versio, joka lisäsi muutamia signaalinkäsittelyyn (jatkuvaan datavirtaan) suuntautuneita käskyjä ja säikeidenhallintaa.
SSSE3 on pieni Core Microarchitecturen (2006) laajennus SSE3:een, joka lisäsi 16 käskyä sanan tavujen permutointiin, 16-bittisten kiinteän pilkun lukujen kertomiseen oikein toimivalla pyöristyksellä.
SSE4 on suuri muutos, joka esiteltiin syyskuussa 2006 ja otettiin käyttöön vuonna 2008 julkaistussa "Nehalem"-suorittimessa.
SSE-komentojen käyttö

SSE-komentoja voidaan käyttää erikseen assembly-ohjelmilla tai inline komennoilla ylemmän tason kielestä kuten C- tai C++-kielestä.
Triviaali esimerkki kahden vektorin yhteenlaskemisesta SSE-komentoja käyttäen C++-kielisestä ohjelmasta (inline-assembly):
struct vec_t { float v[4]; };
vec_t v1 = {1.1, 1.2, 1.3, 1.4};
vec_t v2 = {1.2, 2.2, 3.2, 4.2};
vec_t vec_res = {0.0, 0.0, 0.0, 0.0};
__asm 
{
    movaps xmm0, [v1] ; v1 arvot lähteestä rekisteriin
    addps xmm0, [v2]  ; v1+v2 (alkioiden summat)
    movaps [vec_res], xmm0 ; kopio rekisteristä kohdemuuttujaan
}
Kääntäjien mukana on tyypillisesti intrinsics standardifunktiot suoritinkohtaisten alemman tason operaatioiden käyttämiseen ilman inline-assemblya. Esimerkiksi Microsoftin kääntäjä toteuttaa standardifunktiot, jotka vastaavat suoraan x86-käskykannan laajennuksia. Samoin tekevät myös mm. Intelin C/C++ kääntäjä ja GCC.
Suoritin odottaa, että muuttujat tasataan (engl. align) tiettyyn kokoon, joka SSE-komennoilla tarkoittaa 16-tavuista (128-bittistä) tasausta. Koska float on tyypillisesti neljä tavua tämä tapahtuu automaattisesti neljän muuttujan taulukolla (engl. array). Muuttujatyypille tasaus asetetaan __declspec määrittelyllä seuraavasti:
__declspec(align(16)) struct vec_t { float v[4]; };
Koska kyseessä on käskylaajennus tavalliseen käskykantaan normaalisti tarkistettava että suoritin tukee laajennusta.
Aiheesta muualla

AMD:n käskykantamanuaalit (englanniksi)
Intelin käskykantamanuaalit (englanniksi)
Savola

Savola on suomalainen sukunimi, joka on muun muassa seuraavilla henkilöillä:
Albin Savola (1867–1934), pappi ja lähetyssaarnaaja
Eljas Savola (1926–2014), maanmittausinsinööri, Rukan kisojen puuhamies
Elmo Savola (s. 1995), yleisurheilun moniottelija
Hannu Savola (1949–2007), Ilta-Sanomien päätoimittaja
Kai Savola (s. 1931), teatterinjohtaja
Kaisa Wallinheimo, o.s. Savola (s. 1969), korkeushyppääjä
Mikko Savola (s. 1981), kansanedustaja (Keskusta)
Onni Savola (1876–1957), lausuntataiteilija, opettaja, näyttelijä ja teatterinjohtaja
Petter Savola (1932–2018), lääkäri ja poliitikko (Keskusta)
Sarianne Savola (s. 1987), painija
Tarmo Savola (s. 2000), kymmenottelija
Terttu Savola (s. 1941), Köyhien Asialla -puolueen puheenjohtaja
Uno Savola (1904–1968), yritysjohtaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ruunalampi (Kouvola)

| Ruunalampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°00′27″N, 26°55′34″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Torasjoen valuma-alue (14.99)
Laskuoja:  oja Jaukjärveen 
Järvinumero:  14.991.1.009
Mittaustietoja
Pinnankorkeus:  89,9 m  
Pituus:  160 m  
Leveys:  100 m  
Rantaviiva:  0,426 km  
Pinta-ala:  1,293 ha  
Saaria:  ei saaria 
 fiRuunalampi 
Ruunalampi  on Kymenlaaksossa Kouvolassa  Haukjärven lähellä sijaitseva lampi.
Maantietoa

Lampi on 160 metriä pitkä, 100 metriä leveä, ja sen pinta-ala on 1,3 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Torasjoen valuma-alueella (14.99), jonka Torasjoen alaosan alueeseen (14.991) se kuuluu. Lammen vedenpinnan korkeus on 89,9 metriä mpy.
Sara Jäggi

Sara Jäggi (s. 1975) on sveitsiläinen sopraano. Hän aloitti opintonsa pianistina Bernin musiikki- ja teatterikonservatoriossa, sai kandidaatin arvon ja jatkoi opintojaan sitten laulajana Haagin kuninkaallisessa konservatoriossa. Hän keskittyi varhaiseen musiikkiin, jonka laulajana hän saavutti maisterin arvonsa; hänen erikoisalakseen vakiintui saksalainen ja italialainen barokkiohjelmisto. Hänen opettajiaan ovat olleet Rita Dams, Jill Feldman, Michael Chance, Peter Kooy ja Ronald Klekamp.
Jäggi on esittänyt lukuisiin eri genreihin, kuten oratorioon, kamarimusiikkiin ja oopperaan kuuluvia teoksia. Hän on saanut säännöllisesti kutsuja sellaisilta kokoonpanoilta kuin Collegium Vocale Gentiltä, Leipzigin barokkiorkesterilta, De Nederlandse Bachverenigingiltä, Combattimento Consort Amsterdamilta, Le Concert Lorrainilta ja Sette Vocilta. Hän on osallistunut tunnettuihin eurooppalaisiin festivaaleihin, kuten Festival Oude Muziekiin (Utrecht), Tage Alter Musikiin (Berliini) ja Festival van Vlaandereniin (Brugge). Jäggiä on kuultu säännöllisesti alankomaalaisissa radiolähetyksissä, ja hän on levyttänyt Leipzigin barokkiorkesterin kanssa Mittel-Deutscher-Rundfunkille.
Russian Government Cup 2012

Russian Government Cup 2012 oli Venäjällä järjestetty jääpalloturnaus. Se pelattiin Abakanissa 14.–16. joulukuuta 2012. Turnaukseen osallistui viisi joukkuetta kolmesta maasta.
Alkusarjan taulukko

| Joukkue | O | V | T | H | Maalit | Pts |
| --- | --- | --- | --- | --- | --- | --- |
|  Venäjä | 4 | 3 | 0 | 1 | 14–5 | 6 |
|  Suomi | 4 | 3 | 0 | 1 | 7–8 | 6 |
|  Venäjä 2 | 4 | 2 | 0 | 2 | 9–6 | 4 |
|  Hakassia | 4 | 2 | 0 | 2 | 5–8 | 4 |
|  Ruotsi | 4 | 0 | 0 | 4 | 2–10 | 0 |
Ottelu 3. sijasta

|  | Tulos |  |
| --- | --- | --- |
|  Hakassia | 2–3 (2-2) |  Venäjä 2 |
Loppuottelu

|  | Tulos |  |
| --- | --- | --- |
|  Suomi | 0–6 (0-3) |  Venäjä |